Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Viime viikolla saimme päätöksen opintosarjan Ilmestyskirjasta.
Sen ymmärtäminen on tärkeää, kun halutaan tietää, -
miten Jumala perustaa valtakuntansa.
Tutkimme Ilmestyskirjaa jae jakeelta ja joskus sana sanalta.
Kävimme läpi kaikki 22 lukua.
Olen saanut sähköposteja, joissa pyydetään, -
että tekisin joka luvusta yleiskatsauksen, -
jotta ymmärtäisimme, miten luvut liittyvät toisiinsa -
ja mitkä ovat Ilmestyskirjan pääkohdat.
Niiden avulla voimme ymmärtää yksityiskohtia.
Niin aiomme tehdä tässä jaksossa.
Katsomme jokaista Ilmestyskirjan lukua lyhyesti.
Ilmestyskirjan luvun 1:n alussa sanotaan, -
että kirjan päätarkoituksena on ilmoittaa Messias Jeshuaa, -
ei vain teurastettuna Karitsana vaan myös Juudan Jalopeurana.
Luvussa 1 Messiaalla on silmät kuin tulenliekit ja valkoiset hiukset.
Samalla tavoin on kuvattu häntä, joka on valtaistuimella, -
Danielin ja Hesekielin kirjoissa.
Luvussa 1 kerrotaan tarkasti, miltä Messias palatessaan näyttää.
Luvussa 1 kerrotaan hänen persoonastaan ja työstään.
Luvuissa 2-3 on kirjeet maanpaossa oleville 7 seurakunnalla.
Ilmestyskirjan sanoma vie heidät maanpaosta Jumalan valtakuntaan.
Messias sanoi jokaiselle 7 seurakunnasta: "Minä tiedän tekosi."
Teot eivät meitä pelasta.
Pelastumme armosta, uskon kautta Messiaan ristintyöhön.
Meidät on kutsuttu elämään pyhitettyä elämää.
Pyhitys liittyy läheisesti Jumalan käskyihin, -
joissa opastetaan, miten tulisi elää.
Kirjeissä 7 seurakunnalle opetetaan myös, -
että meidät on kutsuttu elämään voittajina.
Hän sanoo seurakunnille: "Teidän tulee olla voittajia."
Meidän uskovien tulee kestää vainoissa -
ja muissa lopunajan koetuksissa.
Jos sinulle on opetettu, että uskovat temmataan jo ennen vaikeuksia, -
sellainen teologia ei perustu Jumalan Sanaan.
Toinen asia Ilmestyskirjan luvuista 2-3 on se, -
etteivät 7 seurakuntaa tarkoita eri aikakausia, -
niin että ensimmäinen seurakunta olisi varhaisin -
ja viimeinen olisi lopun aikojen seurakunta.
Sellaiseen tulkintaan ei löydy perusteita mistään kohtaa Kirjoituksia.
7 seurakuntaa kuvaavat seurakuntia kaikkina aikoina, etenkin lopussa.
Siirrytään Ilmestyskirjan lukuun 4.
Sen alussa Johannes kutsutaan taivaaseen -
ottamaan vastaan Ilmestyskirjan sanoma.
Siinä ei puhuta ylöstempauksesta.
Jos Johannes kutsuttiin taivaaseen, ei voida tulkita, -
että kyseessä olisi seurakunnan ylöstempaus.
Jos Raamattua tulkitaan tuolla menetelmällä, -
muitakin kohtia voidaan selittää kummallisilla tavoilla.
Näin syntyy väärää tulkintaa.
Johanneksen kutsu taivaaseen tarkoittaa sitä, mitä siinä sanotaan.
Siinä ei ole kyse seurakunnan ylöstempauksesta.
Ylhäällä Johannes näkee näyn taivaasta.
Hän näkee 24 vanhinta, -
koska ne kuvaavat Israelin 12 heimon johtajaa -
sekä Messiaan 12 apostolia.
Siinä yhdistyvät Vanhan ja Uuden testamentin opetukset.
Taivaassa on myös neljä olentoa, jotka kuvaavat Jumalan palvontaa.
Luvussa 4 kerrotaan myös, että Jumala itse on arvollinen.
Luvussa 5 kerrotaan näystä, joka koski kirjakääröä, -
joka oli suljettu 7 sinetillä.
Kukaan muu maan päällä, maan alla tai taivaassa -
ei ollut arvollinen avaamaan kirjakääröä paitsi yksi.
Kun ymmärretään, -
että kirjakäärö liittyy Jumalan valtakunnan perustamiseen -
eikä kukaan voi sitä avata, syntyy suuri suru. Sitten Karitsa ilmestyy.
Hän on arvollinen avaamaan kirjakäärön sinetit.
Ilmestyskirjan luvussa 6 kerrotaan sinetteihin liittyvistä tuomioista.
Ensimmäisessä tuomiossa on valkoinen hevonen, -
jonka ratsastaja lähti voittamaan.
Kyseessä ei ole sama ratsastaja kuin Ilm. 19:ssä, Messias, -
vaan väärä messias, joka lähtee voittamaan.
Sitten tuli tulipunainen hevonen, jonka ratsastaja poisti rauhan maailmasta.
Kolmas hevonen on musta ja tarkoittaa ruttoa, nälänhätää -
ja hintojen voimakasta nousua.
Neljäs ratsastaja kuvaa kipua.
Hänen nimensä on Kuolema, - jota seurasi Tuonela.
Kaikki neljä ratsastajaa palvelevat sielunvihollista.
Epävakaissa oloissa syntyy uusi maailmanvalta.
Ensin tapahtuu kauheita asioita. Sitten tulevat vakaammat ajat.
Vakaus tuo mukanaan mahdollisuuden, -
koska viides sinetti sisältää Jumalan omien vainon.
Viides sinetti tarkoittaa uskovien lopunaikojen vainoa.
Kuudes sinetti Ilm. 6:ssa ilmoittaa Jumalan vihan.
Sitä nimitetään Karitsan vihaksi.
Luvussa 6 viha ei vielä tule mutta on jo näköpiirissä.
Ilm. 7:ssä tapahtuu kaksi tärkeää asiaa.
Ensimmäinen on kohta saapuva Jumalan viha.
Enkelin piti ensin merkitä sinetillä Israelin heimoihin kuuluvat.
On myös suuri joukko ihmisiä, jotka siirretään maan päältä taivaaseen.
Uskon, että Ilm. 7:9-10 puhuu ylöstempauksesta.
Ilm. 7-8:ssa kerrotaan tuomion pasuunoista.
Ne tuomiot ovat yliluonnollisia.
Ilm. 7-8:aa lukiessa ei voi ajatella, -
että tuomiot olisi aiheuttanut ihminen tai jokin luonnollinen syy.
Ne ovat lähtöisin Jumalasta.
Jumala toivoo, -
että tuomiot saisivat ihmiset tekemään parannuksen.
Valitettavasti näin ei käy.
Ilm. 7-8:ssa käsitellään siis tuomioita.
Ilm. 9:ssä Jumalan pasuunoihin liittyvät tuomiot jatkuvat.
Pasuunoiden tuomioiden jälkeen tulee luku 10, -
jossa kerrotaan profeetalle annetusta kirjakääröstä.
Profeetta söi kirjakäärön.
Se maistui makealle suussa mutta tuntui vatsassa karvaalle.
Siinäkin ilmoitettiin Jumalan tulevasta vihasta.
Mutta miksi käärö maistui makealle, jos tulokset olivat karvaat?
Jumalan valtakunta on hyvä ja makea.
Mutta tuomioiden täytyy edeltää valtakunnan tulemista.
Ilmoitus Jumalan valtakunnasta saa aikaan iloa.
Mutta valtakunta perustetaan karvaiden tuomioiden kautta.
Ilm. 11:ssä puhutaan Danielin 70. viikon loppuosasta.
Silloin Jerusalemin kaupunki mitataan. Se jää kansakuntien tallattavaksi.
Siellä ja muuallakin maailmassa juutalaisia vainotaan.
Mutta noiden viimeisten 3,5 vuoden, 42 kuukauden ja 1260 päivän aikana -
nousee kaksi todistajaa.
Emme tiedä, keitä he ovat.
Jotkut pitävät heitä Mooseksena ja Eliana.
He todistavat. Heillä on sellainen yliluonnollinen voima, -
että tuli heidän suustaan kuluttaa ne, jotka tahtovat heidät surmata.
Tuona ajanjaksona he profetoivat.
Sen jälkeen Jumala antaa ihmisille tilaisuuden tehdä parannus.
Mutta nämä kaksi profeettaa surmataan.
Sen jälkeen maailma iloitsee.
Ihmiset lähettävät toisilleen lahjoja ja juhlivat.
Kolmen ja puolen päivän jälkeen tapahtuu jotain.
Joidenkin mielestä 3,5 päivää kuvaa Jumalan omien 3,5 vuoden vainoa.
3,5 päivän kuluttua todistajat heräävät eloon ja nousevat taivaaseen
Ilm. 12:ssa on ikään kuin tauko.
Siinä kerrataan joitakin asioita.
Siellä kerrotaan naisesta, joka tarkoittaa Israelia.
Hän synnyttää poikalapsen.
Lohikäärme tahtoo vainota poikalasta ja niellä sen.
Poikalapsi, joka syntyy Israelin keskeltä, on Messias.
Lohikäärme ei voinut kuitenkaan niellä poikalasta.
Se tahtoi tuhota poikalapsen, -
koska siten hän saisi tuhottua Jumalan valtakunnan -
ja hänen suunnitelmansa ja tarkoitusperänsä.
Epäonnistuttuaan Messiaan tuhoamisessa -
lohikäärme lähti Israelin perään.
Israel pakeni erämaahan Jumalan valmistamaan paikkaan -
3,5 vuodeksi, 42 kuukaudeksi eli 1260 päiväksi.
Kyseessä on Danielin 70. viikon eli seitsemän vuoden jälkipuolisko.
Luvussa 13 on kaksi tärkeää tapahtumaa.
Siellä kerrotaan merestä, joka kuvaa epävakautta ja pelkoa.
Merestä eli pelkoa synnyttävästä epävakaudesta nousee peto.
Peto alkaa hallita.
Sen jälkeen nousee toinen peto, antikristus.
Se ei nouse merestä vaan maasta, vakauden tilasta.
Maailmassa vallitsee väärä vakaus, vauraus ja turvallisuuden tunne.
Sellainen on antikristuksen ajan alku.
Tuona aikana -
se vainoaa niitä, -
joilla on todistus Messiaasta ja Jumalan Sana.
Ilm. 14:ssa kerrotaan 144 000 ihmisen joukosta.
Ilm. 7:ssä samansuuruinen ihmismäärä puhui Israelista.
Mutta Ilm. 14:ssä kyse on niistä Jumalan omista, -
joilla oli yhteys Karitsaan ja jotka olivat ensihedelmiä.
Heillä oli yhteys Siionin vuoreen eli Jumalan valtakuntaan.
Uskon, että kyse on niistä uskovista, jotka tulivat suuresta ahdistuksesta.
Ilm. 14:n lopussa kuvataan jälleen tuomiota.
Babylon kukistuu.
Siellä kerrotaan, mitä lähitulevaisuudessa tapahtuu.
Tuomitessaan Jumala kerää ihmiset vihansa viinikuurnaan.
Mikä Jumalan vihan ja tämän tuomion synnyttää?
Ilm. 15:ssä saamme välähdyksen taivaista.
Siellä näkyy liitonarkki.
Liitonarkissa oli kaksi kivitaulua, -
jotka kuvaavat kymmentä käskyä.
Mutta nykyään synagogan arkissa on koko Toora, kaikki Jumalan käskyt.
Eli Jumala tuomitsee maailman käskyjensä valossa.
Siitä Ilm. 15 kertoo.
Ilm. 16-17:ssä kerrotaan aivan erityisestä tuomiosta.
Ilm. 8-9:ssä puhuttiin tuomion pasuunoista, -
mutta lukujen 16-17 tuomioissa toistuu sana "kolmannes".
Luvussa 16 Jumala vuodattaa kuluttavan vihansa.
Ilm. 17 on erikoislaatuinen luku.
Siellä saadaan tarkempi välähdys Ilm. 13:n pedosta, -
jolla oli seitsemän päätä ja kymmenen sarvea.
Ilm. 17:ssä kerrotaan, että pedolla oli 10 sarvea ja seitsemän kruunua.
Peto kuvaa maailmanvaltaa.
7 päätä kuvaa 7 eri maailmanvaltaa, -
jotka ovat vastustaneet Israelia.
Viisi niistä on kukistunut.
Ne ovat Egypti, Assyria, Babylon, -
meedialaisten ja persialaisten valtakunta sekä Kreikka.
Ne olivat kukistuneet Johanneksen aikana.
Ne olivat siis Egypti, Assyria, Babylon, Meedo-Persia ja Kreikka.
Kuudes, joka on (engl. käännös), tarkoittaa roomalaisia.
Mutta pedolla oli seitsemän päätä. Mikä valtakunta on seitsemäs?
Asia muuttuu mielenkiintoiseksi. Miten lähellä olemme lopunaikoja?
Joko seitsemäs ei ole vielä tullut mutta tulee, tai se on jo tullut.
Seitsemäs valtakunta on ainutlaatuinen -
sekä Danielin että Johanneksen profetioiden mukaan.
Se on saatanallinen ja yliluonnollisen paha.
Verrattuna kuuteen edeltävään valtakuntaan -
seitsemäs valtakunta kestää vain vähän aikaa.
Se tulee ja poistuu, ja on myös kahdeksas valtakunta.
Joko seitsemäs ei ole vielä tullut, emmekä tiedä, mistä on kyse.
Se syntyy, kaatuu, ja tulee uudelleen, koska kahdeksas on yksi seitsemästä.
Voidaan myös sanoa, että seitsemäskin valtakunta on tullut.
Jos näin on, odotamme kahdeksatta.
Jos ajattelemme niin, pitää kysyä, mikä on seitsemäs.
Kaikille näille valtakunnille on yhteistä juutalaisten vainoaminen.
Seitsemännenkin pitää vainota juutalaisia mutta lyhyen ajan.
Uskon, että kyseessä oli natsi-Saksa.
Se on tullut ja mennyt mutta palaa vielä.
En tarkoita sitä, että Hitler palaisi -
enkä sitä, että hakaristi olisi pedon merkki.
Tarkoitan sitä, että valtakunta olisi Euroopassa -
ja että sillä olisi paljon natsi-Saksan piirteitä.
Aluksi tämä valtakunta on hyvin pluralistinen, moniarvoinen.
Voit palvoa, kuten haluat. Mutta mm. Ilm. 17:n mukaan tapahtuu muutos.
Veistetään kuva, ja ihmisten pitää palvoa petoa ja väärää profeettaa, -
joka on antikristus.
Silloin vaaditaan ehdotonta uskollisuutta kuten Hitlerin aikana.
Kyseessä ei siis ole varsinainen natsivaltakunta, -
mutta se sijaitsee Euroopassa ja sillä on samoja piirteitä.
Se tekee samoja hirmutekoja ihmiskunnalle ja etenkin juutalaisille.
Luvussa 18 käsitellään Babylonin tuhoa.
Kyseessä on sen tuomio.
Juutalaiset oli pakkosiirretty aikoinaan Babyloniin. Se oli vauras valtakunta.
Ilm. 18:ssa kerrotaan, että maailman rikkaus häviää hetkessä.
Tuomio koskee Babylonia, väärää uskontoa -
ja väärää uskollisuutta valtakunnalle, jonka väitetään olevan Jumalasta.
Sielunvihollinenhan tahtoo olla Jumala.
Luvussa 18 kuvataan tuomion alkua.
Luvussa 19 kerrotaan, miten tuomio tapahtuu.
Siellä kuvataan Jumalasta lähtenyttä valkoisen hevosen ratsastajaa.
Kyseessä ei ole Ilm. 6:1-2:n ratsastaja -
vaan Messias itse, joka palaa valkoisella ratsulla pyhiensä kanssa.
Messias saapuu hääjuhliin. Silloin juhlitaan ja iloitaan voitosta.
Hän vuodattaa vihansa vihollisen valtakunnan päälle ja tuhoaa sen.
Ilm. 19:n kuvatun voiton kautta perustetaan Jumalan valtakunta.
Valtakunta tulee tuomioiden kautta.
Ilm. 20:ssa kuvataan valtakunnan ensimmäistä vaihetta, -
tuhatvuotista valtakuntaa.
Messias hallitsee maata tuhat vuotta meidän uskovien kanssa.
Israel johtaa valtioita. Perustuslakina on Toora.
Israel toimii viimein kutsumuksensa mukaan.
Me uskovat valvomme Israelin johtoasemaa 1000 vuotta.
Tuhatvuotisen valtakunnan kuningas on Messias.
Tuhatvuotisen valtakunnan lopuksi tapahtuu vielä tuomio, -
joka kohtaa niitä, jotka vastustivat tuolloin Messiaan valtaa.
Sielunvihollinen on sidottu tuhanneksi vuodeksi.
Se päästetään vapaaksi ja pettää ihmisiä, jotka tuomitaan tulella.
Silloin tapahtuu valkoisen valtaistuimen tuomio.
Ne, joiden nimi puuttuu elämän kirjasta, heitetään tulijärveen.
Ilm. 21-22:ssa kerrotaan uudesta Jerusalemista.
Uudessa Jerusalemissa esiintyy luku 12.
Se tarkoittaa Jumalan valtakunnan ja Israelin välistä yhteyttä.
Apostolien opetusten tarkoituksena on ollut -
auttaa Israelia toteuttamaan Jumalan tarkoitusperät.
Kyseessä oli myös huoli Israelin hengellisestä tilasta, -
koska jos se ei ole oikea, Jumalan valtakuntaa ei perusteta.
Ilmestyskirjan kahdessa viimeisessä luvussa korostetaan lunastusta, -
jotta me olisimme Jumalan kansa ja hän olisi meidän Jumalamme.
Hän asuisi keskellämme. Lunastuksen seuraus on Jumalan läheisyys.
Jumalan asuessa keskellämme -
me palvomme häntä Hengessä ja totuudessa.
Saamme kokea hänen siunauksensa ja läsnäolonsa ikuisuudessa.
Saamme kokea vielä suurempaa läheisyyttä Jumalaan, -
kuin oli alun perin Eedenin puutarhassa.
Olemme uudessa Jerusalemissa, Jumalan puutarhassa, -
jossa ei ole enää kyyneliä, surua eikä kuolemaa.
Saamme nauttia Jumalan ikuisista siunauksista.
Saamme olla hänen kanssaan ja tuntea hänet.
Saamme nähdä Jumalan kasvoista kasvoihin.
Yhteenveto Ilmestyskirjasta etenee loogisesti.
Se perustuu Israelin profeettojen sanomalle.
Siksi Ilmestyskirjan kahdessa viimeisessä luvussa -
korostetaan näitä profetioita.
Ilmestyskirjan jälkeen tutkimme -
Hooseaa, pelastuksen profeettaa.
Hänen sanomansa oli vaikea ottaa vastaan, -
mutta sekin johti toivoon Jumalan valtakunnasta.
Runsasta Jumalan siunausta sinulle.
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen